**20. sjednica Školskog odbora Obrtničke škole u Splitu je održana 15.prosinca 2022. u uredu ravnatelja Obrtničke škole s početkom rada u 16.25 sati uz prethodnu dostavu poziva i sve potrebne dokumentacije članovima Školskog odbora elektronskim putem.**

Sve odluke i zaključci su jednoglasno doneseni od strane članova Školskog odbora.

Sjednici se odazvalo 4 člana Školskog odbora, a 3 člana Školskog odbora koje imenuje osnivač još nisu upućena u Obrtničku školu.

**Ad 1. Verifikacija zapisnika s prethodne 19. sjednice Školskog odbora**

Jednoglasno je prihvaćen zapisnik s prethodne 19. sjednice Školskog odbora.

**Ad 2. Natječaj za radno mjesto nastanik/ica matematike – 1 izvršitelj/ica na puno neodređeno radno vrijeme**

Na ponovljeni natječaj za radno mjesto nastavnik/ica matematike – 1 izvršitelj/ica na puno neodređeno radno vrijeme je pristiglo 4 prijave. Nitko od 4 prijavljena kandidata ne ispunjava kadrovske uvjete. Od 4 kandidata samo jedan (Jurica Vojnović) je završio program Pedagoško-psihološko-metodičke izobrazbe te time stekao pedagoške kompetencije, pa stoga 3 kandidata nisu sudjelovala u daljnjem natječajnom postupku jer nisu ispunjavali kadrovske uvjete, a nemaju ni pedagoške kompetencije. Kandidat Jurica Vojnović je pozvan na procjenu, odnosno testiranje i vrednovanje razgovorom pred Povjerenstvom za procjenu i vrednovanje kandidata za zapošljavanje (u sastavu Davor Kulić, Davorka Zlodre, Anamarija Križanović) koje se održalo 15.12.2022.godine. Nakon provedene procjene, Jurica Vojnović je ostvario više od 50% ukupnog broja bodova na testiranju. Ravnatelj je predložio kandidata Juricu Vojnovića, diplomiranog inženjera strojarstva i magistra društvenih znanosti (polje ekonomije) sa završenim programom Pedagoško-psihološko-didaktičko-metodičke izobrazbe kojim je stekao pedagoške kompetencije za sklapanje ugovora na određeno radno vrijeme do najduže pet mjeseci jer će se sukladno čl. 107. st. 12. Zakona o odgoju i obrazovanju u osnovnoj i srednjoj školi, natječaj ponoviti u roku od pet mjeseci.

Jednoglasno je dana suglasnost ravnatelju za sklapanje ugovora na puno određeno vrijeme s Juricom Vojnovićem, a najduže do pet mjeseci uz obvezu ponavljanja natječaja u navedenom roku.

**AD. 3. Usvajanje 2.rebalansa Financijskog plana za 2022. godinu i Obrazloženja**

Jednoglasno je usvojen 2. rebalans Financijskog plana za 2022. godinu i Obrazloženje.

**AD. 4. Usvajanje 2. izmjene Plana nabave za 2022 .godinu**

Jednoglasno je usvojena 2. izmjena Plana nabave za 2022. godinu.

**AD. 5. Usvajanje Plana nabave za 2023. godinu**

Jednoglasno je usvojen Plan nabave za 2023. godinu.